שבת 9/12: טיול מיטיבי לכת קרני חיטין ומצוקי הארבל | טיול
שבת 9/12: טיול מיטיבי לכת קרני חיטין ומצוקי הארבל:
שביל ישו בגליל - נחל נמרים - בית מקדש דרוזי נבי שועייב - קרני חיטין - גן גיאולוגי - נחל ארבל - עין ניתאי - ואדי חמאם - שביל ישראל - מבצר הארבל - מצפור מול כנרת
רכס קרני חיטין עוד זוכר את זעקות האימה של הצלבנים הנשרפים במלכודת צאלח-א-דין, בשדות החיטה הבוערים בחום אוגוסט. אבל לנו מחכה מזג אויר סתווי, קריר ללא גשם.
נטייל וגם נקשיב לסיפורי הניסים של ישו ועל הרומן הרומנטי עם מריה מהמושבה מגדל, כאן למטה.
נחפש ונמצא אובליסק ועליו הכתובת: "כאן יתגלה שוב ישו הנוצרי ופה תיבנה הכנסייה של האלוהים".
נמשיך אל בית מקדש דרוזי מרהיב לנבי שועייב, הוא יתרו חותן משה רבנו ונשמע איך כבר אלפי שנים הדרוזים ואנו קשורים משפחתית.
נצעד בנחל הנמרים ובנחל ארבל, נטפס אל מצודת הארבל, נמשיך על שביל ישראל אל תצפית מרהיבה מול הכנרת הכחולה.
נטפס בסולמות על מצוק הארבל ונרד אל הכנרת בנוף מרשים מעל התהום הפעורה תחתנו, סירות הדייגים בכנרת ובתי הכפרים הערביים והיהודים פזורים סביב כקוביות לגו קטנטנות.
אבי ניסים שלנו, ממקימי קיבוץ רביד, יספר לנו בפסגת הארבל עם הקפה איך הכל התחיל... קסם על ים כנרת...
הסיפור על משליך הילדים ממצודת הארבל:
יהודי זקן, שהסתתר גם הוא במצוק עם כל משפחתו, ראה את החיילים הרומיים בגלימותיהם האדומות ובחרבותיהם השלופות מתקרבים אליו, הבין כי קצו קרב. הוא לקח את אחד מילדיו, זעק בקול גדול: "שמע ישראל!" והשליכו לתהום. הקרב עצר.
החיילים עמדו מזועזעים מול מחזה נורא זה. הם נזכרו בילדיהם שלהם המחכים להם בבית והתחננו בפני הזקן כי יחדל, ואף הבטיחו לו שלא יפגעו בו ובילדיו. אבל הוא לא שעה לקריאותיהם. הוא ידע שאם ייכנע להם, יהפכו הוא ואחיו היהודים עבדים לרומאים הכופרים עד סוף ימיהם וייאלצו לזנוח את מצוות השם.
לקח את ילדו השני, אשר פרפר מפחד בין ידיו, נישקו והשליך גם אותו לתהום, תוך קריאת "שמע ישראל" מהדהדת. החיילים הוסיפו לצעוק לו שיעצור ואף הבטיחו לו כי ישחררו מייד אותו ואת כל שאר היהודים, אולם ללא הועיל. כך לקח הזקן את כל שבעת ילדיו ואת אשתו והשליך אותם אחד אחד לתוך התהום. לבסוף - לאחר שלא נותר אף אחד ממשפחתו - קפץ גם הוא אל מותו.
למי זה מיועד: המסלול נהדר, מזג האויר יהיה מקסים, המסלול כולל הליכה נעימה בנופי הגליל בשיא הפריחה, אז בואו!
מה להביא: מי שתיה, נעלי הליכה, אם תרצו ניתן להביא חטיפי אנרגיה או נישנושים, תיק גב, קרם הגנה, כובע.
06:40 - צומת בית דגן ליד הכניסה לישוב
07:00 - תל-אביב, רכבת ארלוזרוב ליד הירידה לאיילון דרום